
UE ne pregătește de RĂZBOI. Armata redevine OBLIGATORIE! 


Se intră în al treilea an de conflict armat în Ucraina. Între timp, un alt focar se 
extinde în Orientul Mijlociu, acolo unde Israelul a simţit miros de sânge și 
profită. Tensiuni la cote maxime există pe aproape tot cuprinsul globului, iar 
marile cancelarii spun că fac totul pentru a evita izbucnirea unui război între 
statele lumii. În spatele ușilor închise, nimeni nu știe ce se întâmplă cu 
adevărat, dar ce se vede sunt pregătirile pentru WW 3 și asta nu poate fi 
tăgăduit. 


Europa fierbe și temperaturile 
cresc nu doar în Ucraina, ci și-n Balcani, unde e nevoie doar de o scânteie (pretext) 
pentru a aprinde fitilul sârbesc din Kosovo. 


Este Europa pregătită de război? Nu! 


Se pune problema dacă UE este pregătită pentru cel de-Al Treilea Război Mondial și ce 
trebuie făcut, în situația de față. Iar minţile (ne)luminate de la Bruxelles au în vedere 
impunerea unei măsuri extraordinare - armata redevine obligatorie pentru cetățenii 
statelor membre! 


Când am aderat la NATO, ni s-a spus că nu mai trebuie să avem armată fiindcă o să ne 
apere SUA. Iată, însă, că ce se întâmplă pe frontul din Ucraina le-a cam dat calculele 
peste cap occidentalilor, care acum înţeleg că niciun ajutor american nu te apără de 
rachetele rusești și salvarea trebuie căutată în ograda proprie, nu la așa-zisul partener de 
peste Ocean. Mai cu seamă dacă ajunge iar șef la Casa Albă miliardarul Donald Trump, 
care numai chef de un război cu Rusia nu are. 


Așa stând lucrurile, nu-i de mirare că pe la Paris și Berlin se vorbește cu insistență despre 
reintroducerea stagiului militar obligatoriu. Ar fi singurul instrument capabil să 
garanteze armatelor europene o pregătire și consistenţă numerică adecvată 
noilor ameninţări. În același timp, UE ar avea asigurată și o mare rezervă de 
cadre instruite, pregătite în orice moment pentru recrutare. 


Pe de altă parte, multe studii sociologice arată că autorităţile întâmpină tot mai 
multe dificultăţi în a convinge tinerii să se înroleze voluntari în armată, deși ofertele 
sunt cât se poate de interesante, inclusiv din punct de vedere financiar. Există state în 
care s-a constatat că reducerea personalului militar este destul de gravă și tinde să fie 
chiar mai rău. 


Tensiunile UE - Rusia și riscul unei confruntări militare directe cu Moscova, plus toate 
problemele economice și politice complexe din prezent fac ca europenii să simtă nevoia 
refacerii prestigiului armatei ca pe o necesitate. Alternativa este un scenariu de 
neimaginat! 


Nu s-a decis, încă, nimic cu privire la forma finală pe care o va lua proiectul, dar sunt 
câteva direcții pe care se merge. Unii vor să urmeze modelul nordic, în timp ce alții dau 
ca exemplu chiar dușmanul Rusia, care își pregătește/instruiește populația încă din 
școală. 


Europa are nevoie de o masă bine pregătită, menită să susțină forțele profesionale 
actuale ca o componentă de rezervă, gata a fi mobilizată în caz de nevoie. Cu alte 
cuvinte, ar fi nevoie de un serviciu capabil să furnizeze Forțelor Armate personal 
repartizabil unor sarcini din linia a doua, pregătit de activare în caz de criză sau urgenţă. 


După cum remarcă mulți, un astfel de sistem este în vigoare în statele nordice, care au 
forțe armate formate din profesioniști, iar pe lângă există voluntari instruiți și care stau în 


„stand by”. 


Totuși, cum spuneam, alte voci insistă să adopte un model de apărare bazat pe un sistem 
general de conscriere - toți cetățenii de sex masculin cu vârsta de peste 18 ani sunt 
chemaţi să efectueze serviciul militar obligatoriu. Durata poate varia de la 6 la 12 luni. 
Ulterior, în anii următori, vor fi scurte verificări de eficacitate a procedurilor de mobilizare 
și actualizare a noțiunilor militare de bază. 


Ce va alege UE, nu știm, dar semnalul este clar, iar România se numără printre statele 
care va trebui să aplice directiva Bruxellesului. Pregătirile pentru un război total cu Rusia 
sunt în linie dreaptă, doar că nu ni se vorbește deschis despre așa ceva. 


